ประมูล 5 จี เคาะราคาเดือด คลื่น 700 รวม 3 ใบอนุญาต 51459 ล้านบาท
เริ่มแล้ว กสทช. เปิดประมูล 5G จำนวน 3 คลื่นความถี่ 700 เมกะเฮิรตซ์(MHz) 2600 เมกะเฮิรตซ์ และ 26 กิกะเฮิรตซ์ (GHz) โดยมีเอกชน 5 ค่าย เข้าร่วมประมูล ทั้งบริษัท แอดวานซ์ ไวร์เลส เน็ทเวอร์ค จำกัด ในเครือ บมจ.แอดวานซ์ อินโฟร์ เซอร์วิส หรือเอไอเอส บริษัท ทรู มูฟ เอช ยูนิเวอร์แซล คอมมิวนิเคชั่น จำกัด เครือบมจ. ทรู คอร์ปอเรชั่น บริษัท ดีแทค ไตรเน็ต จำกัด เครือบมจ.โทเทิ่ล แอ็คเซ็ส คอมมูนิเคชั่น หรือดีแทค บมจ. กสท โทรคมนาคม และ บมจ.ทีโอทีทั้งนี้ตั้งแต่เวลา 09.30 น. วันที่ 16 ก.พ. เริ่มมีการเคาะราคา โดยเริ่มจากประมูลคลื่น 700 เมกะเฮิรตซ์ จำนวน 3 ใบอนุญาต ใบอนุญาตละ 5 เมกะเฮิรตซ์ รวม 15 เมกะเฮิรตซ์ ราคาเริ่มต้น 8792 ล้านบาท เคาะราคาครั้งละ 440 ล้านบาท รวมราคา 26376 ล้านบาท มีเอไอเอส ทรูมูฟ และ กสท เข้าประมูล ตามมาด้วย คลื่น 2600 เมกะเฮิรตซ์ จำนวน 19 ใบอนุญาต ราคาเริ่มต้น 1862 ล้านบาท เคาะราคาเพิ่มขึ้นครั้งละ 93 ล้านบาท และคลื่น 26 กิกะเฮิรตซ์ จำนวน 27 ใบอนุญาต ราคาเริ่มต้น 423 ล้านบาท เคาะราคาเพิ่มขึ้นครั้งละ 22 ล้านบาท ส่วนคลื่นความถี่ย่าน 1800 เมกะเฮิรตซ์ ไม่มีผู้สนใจเข้าร่วมประมูลนายฐากร ตัณฑสิทธิ์ เลขา กสทช. กล่าวว่า การประมูล 5G มีการประมูล 3 คลื่นความถี่ รวม 49 ใบอนุญาต รวมราคาขั้นต่ำ 7.3 หมื่นล้านบาท โดยในปี 2563 คาดว่ามีเงินลงทุน 1.7 แสนล้านบาท ปี 2564 มีเงินลงทุน 3.2 แสนล้านบาท และในปี 2565 คาดมีเงินลงทุน 4.7 แสนล้านบาท คาดจะมีส่วนช่วยขับเคลื่อนเศรษฐกิจของประเทศสำหรับเคาะราคาประมูลคลื่น 700 เมกะเฮิรตซ์ ได้สิ้นสุดลงแล้ว โดยเคาะรอบแรกที่ 9232 ล้านบาท แสดงความต้องการ 6 ใบอนุญาต และปิดประมูลในรอบที่ 20 ลดเหลือ 3 ใบอนุญาต ราคาประมูล 17153 ล้านบาท รวม 3 ใบอนุญาต มูลค่า 51459 ล้านบาท ซึ่งยังไม่รวมภาษีมูลค่าเพิ่มจากนั้นเคาะราคาประมูลคลื่น 2600 เมกะเฮิรตซ์ จำนวน 19 ใบอนุญาตละ 10 เมกะเฮิรตซ์ ผู้เข้าร่วมประมูลจะสามารถประมูลได้ไม่เกิน 10 ใบ ราคาขั้นต่ำใบละ 1862 ล้านบาท เคาะราคาเพิ่มขึ้นขั้นละ 93 ล้านบาท โดยรอบแรกเคาะที่ 1955 ล้านบาท แสดงความต้องการ 25 ใบอนุญาต และรอบที่ 2 แสดงความต้องการ 19 ใบอนุญาต จบประมูลราคาใบละ 1956 ล้านบาท รวมมูลค่า 37164 ล้านบาท ซึ่งไม่รวมภาษีมูลค่าเพิ่ม โดยทาง กสทช.ยังไม่เปิดเผยชื่อผู้ชนะประมูล จนกว่าจะจบการประมูลคลื่นความถี่ทั้งหมดต่อมาได้มีการประมูลราคาคลื่นความถี่ 26กิกะเฮิรตซ์ จำนวน 27 ใบอนุญาต โดยการประมูลจบในรอบที่ 1 จำนวน 26 ใบอนุญาต ใบอนุญาตละ 445 ล้านบาท รวมมูลค่าเงิน 11570 ล้านบาท และเมื่อรวมประมูลคลื่นความถี่ทั้งหมด ได้เงินเข้ารัฐ รวมจำนวนทั้งสิ้น 100193 ล้านบาท.
เริ่มแล้วกสทช. เปิดประมูล 5G จำนวน 3 คลื่นความถี่ 700 เมกะเฮิรตซ์(MHz) 2600 เมกะเฮิรตซ์ และ 26 กิกะเฮิรตซ์ (GHz) โดยมีเอกชน 5 ค่าย เข้าร่วมประมูล
ประมูล 5จี,ประมูลคลื่น 5G,คลื่น 5 G,คลื่น 700 เมกะเฮิรตซ์,ค่ายมือถือประมูล 5จี,กสทช.,คลื่นความถี่,ข่าวทั่วไป